በተለያዩ የስራ ዘርፎች ለተሰማሩ ኢንተርፕራይዞች የ28 ነጥብ 8 ሚሊዮን ብር የገበያ ትስስር መፍጠር ተችሏል – የቤኒሻንጉል ጉሙዝ ክልል
የቤኒሻንጉል ጉሙዝ ክልል ባለፉት 6 ወራት  በተለያዩ የስራ ዘርፎች ለተሰማሩ ኢንተርፕራይዞች የ28 ነጥብ 8 ሚሊዮን ብር የገበያ ትስስር መፍጠሩ ተገለጸ፡፡በክልሉ የስራ እድል ፈጠራና ኢንተርፕራይዞች ልማት ዳይሬክተር አቶ ፈቃዱ ተሰማ እንደገለጹት የገበያ ትስስሩን ለመፍጠር ትኩረት ተሰጥቶ የተሰራ ሲሆን ኢንተርፕራይዞቹ በክልሉና ከክልሉ ዉጪ በሚዘጋጁ ባዛሮች ላይ ተሳትፈው ምርታቸውን እንዲያስተዋውቁ ተደርጓል፡፡በተጨማሪም ባለፉት 6 ወራት በከተማ 140 በገጠር ደግሞ 113 ኢንተርፕራይዞች ማቋቋም የተቻለ ሲሆን በዚህም  ለ6 ሺህ 4 መቶ 42 ዜጎች የስራ እድል እንደተፈጠረም አቶ ፈቃዱ አስረድተዋል፡፡ለወጣቶች የስራ እድል ከመፍጠረት አንጻር መንግስት ለክልሉ ከፈቀደው 113 ሚሊዮን ብር የተዘዋዋሪ በጀት ላይ 56 ነጥብ 4 ሚሊዮን ብሩ የተለቀቀ ሲሆን ከዚህ ውስጥ 38 ነጥብ 9 ሚሊዮኑ መሰራጨቱም ተገልጿል፡፡